ହେନୋକ-ସୁନଲାଇନ ପରପ୍ୟୁରା
ହେନୋକ-ସୁନଲାଇନ ପରପ୍ୟୁରା (ଇଂରାଜୀ ଭାଷାରେ Henoch–Schönlein purpura/ HSP ), ଅନ୍ୟ  ନାମ ଆଇଜିଏ ଭାସ୍କୁଲାଇଟିସ୍, ଏକ ରୋଗ ଯେଉଁଥିରେ ଚର୍ମ, ବୃକ୍‌କ, ଗଣ୍ଠି, ଏବଂ ଖାଦ୍ୟନଳୀରେ ହେଉଥିବା ଏକ ପ୍ରକାର ପ୍ରଦାହକୁ ବୁଝାଏ |   ମସ୍ତିଷ୍କ କିମ୍ବା ଫୁସଫୁସ ମଧ୍ୟ ଜଡ଼ିତ ହୋଇପାରେ |  ଚର୍ମରେ ବାଇଗଣୀ ରଙ୍ଗର କ୍ଷତ କିମ୍ବା ପେଟେକିଆ (ଛୋଟ ଲାଲ ବିନ୍ଦୁ) ଦେଖାଯାଏ  ଓ ଗଣ୍ଟି ଯନ୍ତ୍ରଣା ତ‌ଥା  ଉଦର ଯନ୍ତ୍ରଣା ସମ୍ଭାବନା ଥାଏ । ଦାଗ ମୁଖ୍ୟତଃ ଗୋଡ଼କୁ ପ୍ରଭାବିତ କରିଥାଏ |  ରୋଗ ଜଟିଳ ହେଲେ ବୃକ୍‌କ ବିଫଳତା ଏବଂ ଅନ୍ତ ଇଣ୍ଟସସେପସନ ହୋଇପାରେ । 

ଗଳା ସଂକ୍ରମଣ କିମ୍ବା ଗ୍ୟାଷ୍ଟ୍ରୋଏଣ୍ଟେରାଇଟିସ୍ ପରି ସଂକ୍ରମଣ ଏହି ରୋଗ ହେବା ପୂର୍ବରୁ ହୋଇଥାଏ |  ଅନ୍ତର୍ନିହିତ କାର୍ଯ୍ୟ ପ୍ରଣାଳୀରେ ଛୋଟ ରକ୍ତ ନଳୀରେ ଛୋଟ ଆଇଜିଏ ବିଶିଷ୍ଟ ଆଣ୍ଟିବଡି ଇମ୍ମ୍ୟୁନ କମ୍ପ୍ଲେକ୍ସ ଥିବା ଯୋଗୁ ପ୍ରଦାହ ହୁଏ।  ଲକ୍ଷଣ ସ‌ହିତ ସ୍ୱଳ୍ପ ପ୍ଲାଟେଲେଟ ଥିଲେ ଏହି ରୋଗ ନିର୍ଣ୍ଣୟ କରାଯାଏ । 

ବୃକ୍‌କ ଜଡ଼ିତ ନହେବା ପର୍ଯ୍ୟନ୍ତ ସୁରକ୍ଷାକାରୀ ଚିକିତ୍ସା ସାଧାରଣତଃ କରାଯାଏ ।  ଯନ୍ତ୍ରଣା ପାଇଁ ପାରାସେଟାମୋଲ (ଆସେଟାମିନୋଫେନ୍) ଏବଂ ବେଳେବେଳେ  ନନଷ୍ଟେରଏଡାଲ ଆଣ୍ଟିଇନଫ୍ଲାମେଟୋରୀ ଔଷଧ ବ୍ୟବହାର କରାଯାଇପାରେ |  ଯଦି ବୃକ୍‌କ ପ୍ରଭାବିତ ହୋଇଥାଏ ତେବେ କର୍ଟିକୋଷ୍ଟିରଏଡ, ପ୍ଲାଜମା ବିନିମୟ, ଇମ୍ମ୍ୟୁନୋସପ୍ରେସାଣ୍ଟ ଏବଂ ଏସିଇ ଇନହିବିଟର ଦିଆଯାଇପାରେ । ଅଧିକାଂଶ ଲୋକ ୪ ସପ୍ତାହ ମଧ୍ୟରେ ଭଲ ହୋଇଯାଆନ୍ତି ଯଦିଓ ପୁନର୍ବାର ହେବାର ଆଶଙ୍କା ଥାଏ |  ବୟସ୍କମାନଙ୍କଠାରେ ଜଟିଳତା ଅଧିକ ହୋଇଥାଏ। 

ଏହି ଅବସ୍ଥା ବିରଳ ଅଟେ ।  ସାଧାରଣତଃ ପିଲାମାନଙ୍କର ଏହି ରୋଗ ହୁଏ ଏବଂ ପ୍ରତି ବର୍ଷ ୧୦୦,୦୦୦ ପିଲାଙ୍କ ମଧ୍ୟରୁ ୧୫ଜଣକୁ ଏହି ରୋଗ ହୋଇଥାଏ ।   ଏହା ଜର୍ମାନ ଚିକିତ୍ସକ ଜୋହାନ ସ୍କୋନଲେନ ଏବଂ ଏଡୁଆର୍ଡ ହେନୋଚଙ୍କ ନାମରେ ନାମିତ ହୋଇଛି ଯଦିଓ ୧୮୦୦ ଶତକର ପ୍ରାରମ୍ଭରେ ୱିଲିୟମ ହେବର୍ଡେନଙ୍କଦ୍ୱାରା ବର୍ଣ୍ଣନା କରାଯାଇଥିଲା।

ଆଧାର 

ଚିକିତ୍ସା ବିଜ୍ଞାନ
Translated from MDWiki